Aalto-yliopiston kauppakorkeakoulu **Tentti 26.8.2021**

Laskentatoimen perusteet (A22A00110) kello 16:30 – 18:30

Avoin yliopisto, kesä 2021

Juha Viljaranta \_\_\_\_\_\_\_\_\_\_\_\_\_\_\_\_\_\_\_\_\_

opiskelija

Vastaa seuraaviin väittämiin merkitsemällä oheiseen vastaustaulukkoon rasti kohtaan ”oikein” tai ”väärin”. Oikeasta vastauksesta saa 2 pistettä, väärästä vastauksesta -1 pistettä ja vastaamatta jättämisestä nolla pistettä. Arvonlisäveroa ei oteta huomioon, ellei sitä ole erikseen tehtävässä mainittu. Tentissä saa käyttää apuna haluamaansa aineistoa, mutta neuvon kysyminen tentin aikana muulta henkilöltä ei ole sallittua. Vastaukset on palautettava mycourses-sivuston kautta liitetiedostona muodossa MS-Word tai PDF. Teknisten ongelmien yllättäessä palautuksen voi tehdä sähköpostitse osoitteeseen juha.viljaranta@gmail.com. Luennoitsija on tentin aikana tavoitettavissa myös puhelimitse numerossa 0503318003.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 1 | 2 | 3 | 4 | 5 | 6 | 7 | 8 | 9 | 10 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 11 | 12 | 13 | 14 | 15 | 16 | 17 | 18 | 19 | 20 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 21 | 22 | 23 | 24 | 25 | 26 | 27 | 28 | 29 | 30 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 31 | 32 | 33 | 34 | 35 | 36 | 37 | 38 | 39 | 40 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 41 | 42 | 43 | 44 | 45 | 46 | 47 | 48 | 49 | 50 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

VÄITTEET

1. Liitteen 1 yrityksen liikevaihto on 105.
2. Liitteen 1 yrityksen varaston muutos on 20 eli erä parantaa näytettävää kauden tulosta.
3. Liitteen 1 yrityksen tuloslaskelmaan merkitään koneen poistona summa 8.
4. Liitteen 1 yrityksen tuloslaskelmaan merkittävät rahoituskulut ovat 1,5.
5. Liitteen 1 yrityksen kannattavuus näyttää hyvältä.
6. Liitteen 1 yrityksen taseen rivi myyntisaamiset on 20.
7. Liitteen 1 yrityksen pankkitilin saldo taseessa on 7,5.
8. Liitteen 1 yrityksen taseen pitkäaikaiset velat ovat yhteensä 45.
9. Jos liitteen 1 yrityksen verotettava tulos olisi 20, niin tilinpäätökseen kirjattaisiin verojen jaksotus ”per verot an siirtovelat 4”.
10. Jos liitteen 1 yrityksen tuloslaskelman näyttämä voitto verojen jälkeen olisi 8, niin taseessa esitettävä oma pääoma olisi yhteensä 38.
11. Erään toisen yrityksen liikevaihto oli 600, liikevoitto 25 ja nettotulos 15. Yrityksen taseen pitkäaikaiset varat olivat 230, varasto 50, myyntisaamiset 60 ja pankkitilisaldo 20, jolloin taseen loppusumma oli 360. Taseen oma pääoma oli 120, pitkäaikaiset velat 170 ja lyhytaikaiset velat (ostovelkoja) 70. Väite: Yrityksen kannattavuus näyttää hyvältä.
12. Tehtävän 11 yrityksen maksuvalmius näyttää hyvältä.
13. Tehtävän 11 yrityksen vakavaraisuus näyttää hyvältä.
14. Tuotantokoneen (pitoaika 5 vuotta) osto velaksi kirjataan ”per ostot an ostovelat”.
15. Asiakkaalle lähetettävä hyvityslasku, joka pienentää aiemmin lähetetyn laskun summaa, kirjataan ”per myynti an myyntisaamiset”.
16. Tuotantokoneesta tehtävä suunnitelman mukainen poisto kirjataan ”per koneet ja kalusto an poistot”.
17. Luottotappio kirjataan vasta, kun on lähes varmaa, että saaminen on menetetty.
18. Jos yrityksen varaston arvo on tilikauden aikana kasvanut, kirjataan tilinpäätöstä laadittaessa ”per varasto an varaston muutos”.
19. Kustannusyhtiö korvasi taseen nimikkeen ”Valmisteet/Tavarat” nimellä ”Kirjat”. Väite: Menettely oli kirjanpitolainsäädännön vastainen, koska kirjanpitoasetuksen tasekaavassa ei löydy Kirjat-nimistä riviä.
20. Koska kirjanpitoon merkitään vain toteutuneet liiketapahtumat, ei tilinpäätöstä laadittaessa tarvitse välittää yrityksen tulevaisuuden näkymistä.
21. Kirjanpitolaki koskee kaiken muotoisia yrityksiä.
22. Pienenkin osakeyhtiön (ei mikroyrityksen) tulee sisällyttää tilinpäätökseensä jonkinlainen toimintakertomus, mutta rahoituslaskelmaa ei vaadita kuin suuryrityksiltä.
23. Osakeyhtiöiden, osuuskuntien, avoimien yhtiöiden ja kommandiittiyhtiöiden tilinpäätökset on toimitettava kaupparekisteriin julkaistavaksi.
24. Pienen konsernin ei yleensä tarvitse laatia konsernitilinpäätöstä.
25. Eräs konserni muodostui emoyhtiöstä ja tytäryhtiöstä, joiden liikevaihdot olivat vastaavasti 300 ja 60 M€. Emoyhtiö oli myynyt tilikauden aikana tytäryhtiölle tavaraa 10 M€:n arvosta. Väite: Konsernin liikevaihtona esitetään mainittujen tietojen perusteella 350 M€.
26. Erään yrityksen myyntitulot olivat 80 M€, muuttuvat kustannukset 56 M€ ja kiinteät kustannukset 18 M€. Väite: Yrityksen kriittinen piste olisi 60 M€.
27. Tehtävän 26 kuvaileman yrityksen tulos putoaisi 100%, jos sen myyntivolyymi laskisi noin 25%.
28. Tehtävän 26 kuvaileman yrityksen ei kannattaisi alentaa myyntihintojaan viidellä prosentilla, jos yritys saisi sen vuoksi lisää myyntivolyymia 10 prosenttia.
29. Jos tehtävän 26 kuvaileman yrityksen kiinteät kustannukset kasvaisivat 10 prosenttia, niin yrityksen tulisi tehdä 4,5 prosentin hinnankorotus päästäkseen entiseen tulokseensa (edellyttäen, ettei hinnankorotus pudottaisi tuotteiden myynnin kappalemääriä).
30. Jos yrityksen konekapasiteetti ei riittäisi konerikon vuoksi tekemään suunniteltua määrää kaikkia tuotteita, tulisi yrityksen vähentää lähinnä sen tuotteen valmistusmäärää, jonka myyntikate per konetunti olisi alhaisin.
31. Yrityksen kiinteät kustannukset olivat 4000€, muuttuvat kustannukset 6000€ ja toteutunut valmistusmäärä 150 kpl. Väite: Yrityksen tuotteen minimikalkyyli olisi ensi kaudelle arvioidun valmistusmäärän 200 kpl mukaan 30,0 €/kpl.
32. Tehtävän 31 yrityksen tuotteen keskimääräiskalkyyli valmistusmäärällä 200 kpl olisi 60,0 €/kpl.
33. Jos tehtävän 31 yrityksen toimintasuhde oli 60%, niin yrityksen tuotteen normaalikalkyyli olisi 56 €/kpl.
34. Jos yritys haluaa tuotteen myyntikateprosentin olevan 40, on sopiva hinnoittelukerroin (millä kerrotaan minimikalkyyli) 2,5.
35. Yleiskustannuslisät on tarkoitettu helpottamaan välittömien kustannusten kohdistamista tuotteille.
36. Yrityksen tuotanto-osaston budjetoidut välittömät kustannukset olivat 8000 ja yleiskustannukset 10 000. Väite: Tuotanto-osaston yleiskustannuslisäksi tulisi näillä luvuilla 125%.
37. Hallinnon ja markkinoinnin yleiskustannuslisä lasketaan tavallisesti vertaamalla näitä kustannuksia tuotannon kokonaiskustannusten summaan.
38. Yleiskustannuslisistä tulee tavallisesti sitä korkeampia, mitä suuremmalla tuotantomäärällä ne on laskettu.
39. Toimintokustannuslaskenta on yleiskustannuslisiä tarkempi tapa kohdistettaessa välillisiä kustannuksia tuotteille.
40. Yritys osti tuotteen hintaan 20 €/kpl ja arvioi saavansa sitä myytyä hintaan 30 € 1000 kpl, hintaan 35 €/kpl 700 kpl tai 40 euron hintaan 400 kappaletta. Väite: Yrityksen kannattaisi näillä tiedoin valita tuotteen hinnaksi 30 €/kpl.
41. Takaisinmaksuaika on yksinkertaisin, investoinnin kannattavuuden melko hyvin kertova mittari.
42. Yritys oli uusimassa tuotantokonettaan, jonka vuoksi vanha kone myytäisiin pois. Vanhan koneen tasearvo oli 400 ja siitä saataisiin hyvityksenä uutta konetta ostettaessa 250. Väite: Vanhan koneen tasearvoa ei tule ottaa huomioon tehtäessä investoinnin kannattavuuslaskelmaa.
43. Investoinnin kassavirrat vuosina 0 – 4 olisivat seuraavat (vuodet järjestyksessä): -400, +100, +120, + 140 ja + 120. Väite: Investoinnin takaisinmaksuaika olisi 3,3 vuotta.
44. Heti saatu 751 euroa on yhtä arvokas kuin kolmen vuoden päästä saatava 1000, jos laskentakorkokanta on 10%.
45. Erään investoinnin nykyarvo oli 10 prosentin korolla laskien +35 ja 15 prosentin korolla laskien -10. Väite: Investoinnin sisäinen korkokanta olisi noin 12,3%.
46. Yrityksen tavoiteltu omavaraisuusaste oli 40%, oman pääoman tuottovaatimus 15% ja vieraan pääoman tuottovaade 5%. Väite: Yrityksen keskimääräiset rahoituskustannukset olisivat annettujen lukujen perusteella 9,0 %.
47. Hyvin johdetun suuren yrityksen taloudellisiin tavoitteisiin kuuluu tavallisesti mahdollisimman hyvä vakavaraisuus eli vain vähäinen korollisen velan käyttö.
48. Tulosbudjetti laaditaan samoilla laskentaperiaatteilla kuin tilinpäätöksen tuloslaskelma.
49. Yrityksen erään materiaalin toteutuneet kustannukset olivat 5616 € ja budjetoidut kustannukset 5000 €. Materiaalin hintastandardi oli 5 €/kg ja määrästandardi 2,0 kg/kpl. Toteutunut valmistusmäärä oli 600 kpl ja toteutunut ainekäyttö 1080 kg. Väite: Materiaalikustannukset kehittyivät tietojen perusteella epäsuotuisasti.
50. Tehtävän 49 tapauksessa materiaalin käyttö vaikuttaa tehottomalta ja sitä kului liikaa.

Liite 1: Seuraavassa on kerrottu erään pienen osakeyhtiön liiketapahtumat ensimmäisen vuoden ajalta. Yrityksen tilikausi on kalenterivuosi.

a) Omistaja sijoitti yritykseen osakepääomana 30 t€.

b)Yritykselle otettiin lainaa 50 t€. Laina nostettiin 1.5. ja siitä maksetaan korkoa (6% vuodessa) ja lyhennystä 5 puolivuosittain jälkikäteen. Ensimmäisen kerran maksettiin 1.11. korkoa 1,5 ja lyhennystä 5.

c) Ostettiin 1.5. koneita ja kalustoa käteisellä hintaan 60 t€. Koneiden ja kaluston arvioitu pitoaika on viisi vuotta. Yritys käyttää tasapoistoja, eikä tee verotusta varten ylipoistoja.

d) Ostettiin tavaraa velaksi 60 t€:lla.

e) Myytiin tavaraa käteisellä 30 t€:lla ja luotolla 90 t€:lla.

f) Maksettiin henkilöstömenoja 25 t€ ja muita menoja 35 t€.

g) Maksettiin edellä syntyneistä ostoveloista vuoden loppuun mennessä yhteensä 50 t€.

h) Saatiin edellä syntyneistä myyntisaamisista maksuja vuoden loppuun mennessä yhteensä 75 t€.

i) Maksettiin tuloveroennakkoja 1 t€.

Varastossa oli tavaraa tilikauden lopussa 20 t€:n arvosta (alussa 0 t€). Kaikki liiketapahtumat on ilmoitettu ilman arvonlisäveroa, jota ei tarvitse ottaa tehtävässä huomioon.